Lav et referat af nedenstående tekst:

Tekst:
Golf forbindes måske af mange som en sport for ældre. Ikke desto mindre svinger eleverne flittigt køllerne på Sofiendalskolen i Aalborg. Her er erfaringen, at børnene trives på græsunderlaget, og konflikterne er færre end på fodboldbanen. - De synes jo selv, det er sjovt at se, hvor langt de slår, fortæller Lars Nyby, der er pædagog på Sofiendalskolen. Giver eleverne ro Skolen har fået knap 80.000 kroner af en fond til udstyr, så eleverne kan stifte bekendtskab med sporten. Silas fra 3. klasse er en af dem, der slet ikke kan få nok af spillet med den lille bold. - Det er sjovt. Jeg får sådan en følelse, som jeg slet ikke får ved andre ting. Ikke nok med at børnene kommer ud i naturen, så oplever pædagogerne også nogle sidegevinster ved sporten. Modsat fodbold hvor der ifølge Lars Nyby godt kan gå lidt diskussionsklub i den. Særligt når der gåes lidt for meget til makronerne i nærkampene. - I det her skal du være i ro. Altså Silas skal jo være fuldstændig i ro for at kunne lave svinget, og det hele spiller sammen. Det gør jo også, han kommer rolig ind i klasselokalet. - Man får det sådan helt godt, fordi så bliver man sådan helt glad af at ramme i hullet, fortæller Sara Jørgensen, der er elev på Sofiendalskolen. Se hele inslaget herunder: Bruges også i fritiden Også efter skoletid er flere elever henne på græsarealet for at findpudse formen. - Man er mere rolig i kroppen. Det er sjovt, og så hygger man sig noget mere i stedet for at sidde derhjemme og glo i en bog eller telefon, pointerer Ellen Kristensen. - Der er dannelse i det, og der er rigtig mange perspektiver i golf, som man kan bruge fremadrettet, og det skal jo bredes ud på alle mulige andre måder til andre skoler, fordi det er så gavnligt for børnene, understreger Lars Nyby. Og hvem ved. Måske kan sporten foruden de gavnlige effekter i klasseværelset måske også ligefrem blive en karrierevej for en elev eller to - Det største der kunne ske, det er nok at komme med i en professionel golfturnering, fortæller Silas Bredahl. Eleverne i indskolingen, der går i SFO, spiller på skift golf om torsdagen, når de har fri. Her køres de i bus ud til Sebber Kloster Golfklub.

Referat:
Skolen har fået knap 80.000 kroner af en fond til udstyr, så eleverne kan stifte bekendtskab med sporten.